CELEX: 32010R0358
Language: bg
Date: 2010-04-23 00:00:00
Title: Регламент (ЕС) № 358/2010 на Комисията от 23 април 2010 година за изменение на Регламент (ЕС) № 185/2010 от 4 март 2010 г. за установяване на подробни мерки за прилагането на общите основни стандарти за сигурност във въздухоплаването (текст от значение за ЕИП)

27.4.2010   
            
            
               BG
            
            
               Официален вестник на Европейския съюз
            
            
               L 105/12
            
         РЕГЛАМЕНТ (ЕС) № 358/2010 НА КОМИСИЯТА
   от 23 април 2010 година
   за изменение на Регламент (ЕС) № 185/2010 от 4 март 2010 г. за установяване на подробни мерки за прилагането на общите основни стандарти за сигурност във въздухоплаването
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 300/2008 на Европейския парламент и на Съвета от 11 март 2008 г. относно общите правила в областта на сигурността на гражданското въздухоплаване и за отмяна на Регламент (ЕО) № 2320/2002 (1), и по-специално член 4, параграф 3 от него,
   като има предвид, че:
   
               (1)
            
            
               Ограниченията върху течностите, аерозолите и геловете, носени от пътници, които пристигат с полети от трети държави и се прекачват на летищата на Съюза, създават известни оперативни трудности на тези летища и представляват неудобство за съответните пътници.
            
         
               (2)
            
            
               Регламент (ЕО) № 820/2008 на Комисията от 8 август 2008 г. за установяване на допълнителни мерки за прилагането на общите основни стандарти за сигурност във въздухоплаването (2) допуска изключения от прилагането на посочените ограничения, които се разрешават, ако са изпълнени определени условия. След като се увери, че въпросните условия са изпълнени на летищата в определени трети държави и че тези трети държави поддържат добро сътрудничество със Съюза и неговите държави-членки, Комисията разрешава такива изключения.
            
         
               (3)
            
            
               Поради това, че Регламент (ЕО) № 820/2008 се отменя считано от 29 април 2010 г., посочените изключения също се отменят. Ограниченията върху течностите, аерозолите и геловете, носени от пътници, които пристигат с полети от трети държави и се прекачват на летищата на Съюза, обаче остават, както е предвидено в Регламент (ЕС) № 297/2010 от 9 април 2010 г. за изменение на Регламент (ЕО) № 272/2009 за допълване на общите основни стандарти за сигурност на гражданското въздухоплаване (3).
            
         
               (4)
            
            
               Поради това изключенията от прилагането на ограниченията върху течностите, аерозолите и геловете, носени от пътници, които пристигат с полети от трети държави, следва да бъдат продължени, докато посочените ограничения са в сила, при условие че въпросните трети държави продължават да отговарят на условията, съгласно които са били разрешени изключенията.
            
         
               (5)
            
            
               Регламент (ЕС) № 185/2010 от 4 март 2010 г. за установяване на подробни мерки за прилагането на общите основни стандарти за сигурност във въздухоплаването (4) следва да бъде съответно изменен.
            
         
               (6)
            
            
               Регламент (ЕС) № 297/2010 от 9 април 2010 г. се прилага считано от 29 април 2010 г. Следователно влизането в сила на настоящия регламент е спешно и той следва да се прилага от същата дата.
            
         
               (7)
            
            
               Мерките, предвидени в настоящия регламент, са в съответствие със становището на Комитета по сигурност на гражданското въздухоплаване, създаден по силата на член 19, параграф 1 от Регламент (ЕО) № 300/2008,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложението към Регламент (ЕС) № 185/2010 се изменя, както е посочено в приложението към настоящия регламент.
   Член 2
   Настоящият регламент влиза в сила в деня след публикуването му в Официален вестник на Европейския съюз.
   Той се прилага от 29 април 2010 г.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 23 април 2010 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 97, 9.4.2008 г., стр. 72.
   
      (2)  ОВ L 221, 19.8.2008 г., стр. 8.
   
      (3)  ОВ L 90, 10.4.2010 г., стр. 1.
   
      (4)  ОВ L 55, 5.3.2010 г., стр. 1.
   
      ПРИЛОЖЕНИЕ
      Глава 4 от приложението се изменя, както следва:
      
                  1.
               
               
                  Точка 4.0.4 се заменя със следното:
                  
                              „4.
                           
                           
                              За целите на настоящото приложение:
                              
                                          а)
                                       
                                       
                                          „течности, аерозоли и гелове (ТАГ)“ включват пасти, лосиони, течни/твърди смеси и съдържанието на контейнери под налягане като пасти за зъби, гелове за коса, напитки, супи, сиропи, парфюми, пяна за бръснене и други артикули с подобна консистенция;
                                       
                                    
                                          б)
                                       
                                       
                                          „специален, позволяващ проверка на целостта плик (STEB)“ е плик, който отговаря на препоръчителните насоки за контрол на сигурността на Международната организация за гражданско въздухоплаване.“
                                       
                                    
                        
            
                  2.
               
               
                  Точка 4.1.3.4 се заменя със следното:
                  
                              „4.
                           
                           
                              Носените от пътниците ТАГ могат да бъдат освободени от проверка, при следните обстоятелства:
                              
                                          а)
                                       
                                       
                                          ако са в отделни контейнери с максимална вместимост от 100 милилитра или равностойна в прозрачен найлонов плик, който може да се отваря и затваря, с максимална вместимост от 1 литър, при условие, че съдържанието на найлоновия плик се побира свободно в него, а пликът е напълно затворен; или
                                       
                                    
                                          б)
                                       
                                       
                                          ако те ще бъдат използвани по време на пътуването и са необходими поради здравословни причини или заради специален хранителен режим, включително бебешка храна. Когато от пътника бъде поискано, той трябва да представи доказателство за характера на ТАГ, които ще бъдат освободени от проверка; или
                                       
                                    
                                          в)
                                       
                                       
                                          ако те са придобити в зоната от страната на съоръженията за излитане и кацане след пункта за проверка на бордните карти от търговски обекти, спрямо които се прилагат одобрени процедури за сигурност като част от програмата за сигурност на летището, при условие че ТАГ са сложени в специален, позволяващ проверка на целостта плик (STEB), който съдържа видимо достатъчно доказателство, че покупката е извършена в зоната от страната на съоръженията за излитане и кацане на същото летище в същия ден; или
                                       
                                    
                                          г)
                                       
                                       
                                          ако те са придобити в зоната с ограничен достъп от търговски обекти, спрямо които се прилагат одобрени процедури за сигурност като част от програмата за сигурност на летището; или
                                       
                                    
                                          д)
                                       
                                       
                                          ако са придобити на друго летище в Съюза и при условие че ТАГ са сложени в специален, позволяващ проверка на целостта плик (STEB), който съдържа видимо достатъчно доказателство, че покупката е извършена в зоната от страната на съоръженията за излитане и кацане на същото летище в същия ден; или
                                       
                                    
                                          е)
                                       
                                       
                                          ако са придобити на борда на въздухоплавателно средство на въздушен превозвач от Общността и при условие, че ТАГ са сложени в специален, позволяващ проверка на целостта плик (STEB), който съдържа видимо достатъчно доказателство, че покупката е извършена в зоната от страната на съоръженията за излитане и кацане на същото летище в същия ден; или
                                       
                                    
                                          ж)
                                       
                                       
                                          ако са придобити на летище в трета държава измежду изброените в притурка 4—Г, при условие, че ТАГ са сложени в специален, позволяващ проверка на целостта плик (STEB), който съдържа видимо достатъчно доказателство, че покупката е извършена в зоната от страната на съоръженията за излитане и кацане на същото летище в рамките на предходните 36 часа. Срокът на предвидените в настоящата точка изключения изтича на 29 април 2011 г.“
                                       
                                    
                        
            
                  3.
               
               
                  Добавя се следната притурка 4—Г:
                  „ПРИТУРКА 4—Г
                  
                  Летище/летища, от което/които се извършват полети до летища в Съюза:
                  
                              —
                           
                           
                              
                                 Канада:
                              
                              Всички международни летища
                           
                        
                              —
                           
                           
                              
                                 Република Хърватия:
                              
                              
                                          —
                                       
                                       
                                          летище Dubrovnik (DBV)
                                       
                                    
                                          —
                                       
                                       
                                          летище Pula (PUY)
                                       
                                    
                                          —
                                       
                                       
                                          летище Rijeka (RJK)
                                       
                                    
                                          —
                                       
                                       
                                          летище Split (SPU)
                                       
                                    
                                          —
                                       
                                       
                                          летище Zadar (ZAD)
                                       
                                    
                                          —
                                       
                                       
                                          летище Zagreb (ZAG)
                                       
                                    
                        
                              —
                           
                           
                              
                                 Малайзия:
                              
                              Международно летище Куала Лумпур (KUL)
                           
                        
                              —
                           
                           
                              
                                 Република Сингапур:
                              
                              летище Changi (SIN)
                           
                        
                              —
                           
                           
                              
                                 Съединени американски щати:
                              
                              Всички международни летища“